Föstudaginn s.l. fögnuðu Samtök sveitarfélaga á Vesturlandi 50 ára afmæli . Í tilefni dagsins var blásið til ráðstefnu um framtíð Vesturlands þar sem sviðsmyndagreining um þróun atvinnulífs á Vesturlandi unnin af KPMG var kynnt og fjórir ungir Vestlendingar voru með erindi um sína sýn á framtíð landshlutans . Þá voru pallborðsumræður um framtíð Vesturlands endapunktur ráðstefnunnar en í pallborðinu sem Gísli Einarsson stýrði styrkri hendi voru ráðherrarnir Ásmundur Einar Daðason , Guðmundur Ingi Guðbrandsson og Þórdís Kolbrún R. Gylfadóttir ásamt bæjarstjórunum Sævari Frey Þráinssyni Akraneskaupstað og Björgu Ágústsdóttur Grundarfjarðarbæ . Það var mikil ánægja með ráðstefnuna og voru gestir sammála um að dagskráin hafi verið áhugaverð . Eftir pallborðið var skipt um gír og nutu gestir tónlistar og léttra veitinga undir veislustjórn Gísla Einarssonar . Soffía Björg gladdi gesti með sínum flutning og að lokum voru afhent Nýsköpunarverðlaun SSV 2019 en það var Ferðaþjónustan Húsafelli sem fékk verðlaunin í ár . Eggert Kjartansson formaður SSV afhenti þeim Bergþóri Kristleifssyni og Hrefnu Sigmarsdóttur verðlaunin en þau hafa verið gríðarlega öflug í uppbyggingu á sínu fyrirtæki undanfarin ár . Hrefnu og Bergþóri var afhent listaverk eftir Dýrfinnu Torfadóttur gullsmið . Þetta var virkilega góður og skemmtilegur dagur og tala myndirnar sínu máli .